والری جسکار دایستان

والری جسکار دایستان یا جسکار دایستان (انگریزی: Valéry Giscard d'Estaing؛ 2 فروری 1926ء - 2 دسمبر 2020ء)فرانسیسی سیاست دان تھے جنہوں نے 1974ء سے 1981ء تک فرانس کے صدر کی حیثیت سے خدمات انجام دیا۔ کوبلنز جرمنی میں پیدا ہوئے۔ پیرس یونیورسٹی میں تعلیم حاصل کی۔ 1952ء مں محکمۂ مالیات میں ملازم ہو گئے۔ 1954ء میں محکمۂ مالیات میں انسپکٹر مقرر ہوئے۔ جون تا دسمبر 1954ء پریس اور اطلاعات کی وزارت میں ڈپٹی دائریکٹر رہے۔ 1959ء میں وزیر مالیات کے سیکرٹری مقرر ہوئے۔ 1962ء سے 1974ء تک وزیر مالیات و معاشی امور رہے۔ مئی 1974ء میں فرانس کے صدر منتخب ہوئے۔ مئی 1981ء کے صدارتی انتخابات میں سوشلسٹ امیدوار متراں سے ہار گئے۔

بیماری اور وفات 
جسکار دایستان کو 14 ستمبر 2020ء کو پیرس کے ہیپیٹل یوروپین جارجز-پومپیڈو میں سانس کی پیچیدگیوں کی دیکھ بھال کے لئے اسپتال میں داخل کیا گیا۔ بعد میں انہیں پھیپھڑوں میں انفیکشن ہونے کی تشخیص ہوئی۔ انہیں 15 نومبر کو دوبارہ اسپتال میں داخل کیا گیا تھا،  لیکن 20 نومبر کو انہیں اسپتال سے چھٹی مل گئی تھی۔

والری جسکار دایستان 2 دسمبر 2020ء کو کورونا سے وابستہ پیچیدگیوں سے فوت ہوگئے۔ ان کی عمر 94 سال تھی۔

حوالہ جات 

1926ء کی پیدائشیں
انڈورہ کے شہزادے
دوسری جنگ عظیم کی فرانسیسی عسکری شخصیات
رومن کیتھولک شاہی حکمرانان
سرد جنگ کے رہنما
فرانسیسی رومن کیتھولک
فرانسیسی سیاست دان
فرانسیسی شخصیات
فرانسیسی صدور
فرانسیسی وزرائے خزانہ
حالیہ وفیات
فرانس میں کورونا وائرس کی وبا سے اموات
سرد جنگ کی شخصیات
Short description is different from Wikidata
فرانس کے بیسویں صدی کے صدور
بیسویں صدی کےانڈورہ کے شہزادے